钦定古今图书集成/明伦汇编/闺媛典/第098卷 > 皇清四 > 伍星灿妻洪氏
## 钦定古今图书集成/明伦汇编/闺媛典/第098卷 > 皇清四 > 伍星灿妻洪氏

按《衡州府志》：“洪氏，衡阳诸生洪元标妹，适同学生伍星灿。顺治壬辰，氏年三十，居清化乡。值永州溃兵东下，突入室，杀其翁姑及夫。氏匿暗壁间，闻之，即挺出大骂，引刀自杀。”

===张国秀妻王氏===

按《衡州府志》：“王氏，衡阳贡生张国秀妻。幼育于姑夫胡懋用。顺治戊子，国秀暴死于外，氏以不得永诀为恨。及夫丧归，号恸不辍，死于柩旁。”